Nicușor Dan spune care sunt minusurile președintelui României. „Deja românii au evaluat mandatele lui Klaus Iohannis”
Nicușor Dan i-a reproșat, miercuri la Digi24, lui Klaus Iohannis că a fost „absent din comunicarea publică” și a oferit exemplul războiului din Ucraina unde, chiar dacă poziționarea României a fost una corectă, lipsa unor explicații a generat teorii conspiraționiste. De asemenea, a adăugat primarul Capitalei, șeful statului „nu a mai fost foarte activ în procesul de justiție”, după 2017-2018.